Vörösmarty utca (metrostacio)

La Vörösmarty utca [voroŝmarti] (=strato Vörösmarty) estas stacio de la M1 metrolinio en Budapeŝto. La stacio troviĝas sub la krusto de Avenuo Andrássy. La nomo venis de la strato Vörösmarty, kiu kruciĝas ĉe la haltejo (Mihály Vörösmarty estis signifa poeto). La metrolinio apartenas al Monda heredaĵo ekde 2002, kiel parto de Avenuo Andrássy.
eta|maldekstre|<center>Unu el la peronoj, ĉe la enirejo estas aŭtomato por vojaĝbiletoj

 Historio 
Tiu metrostacio estis konstruita en 1896 pro miljara datreveno de alveno de la hungaraj triboj al la Karpata baseno. Pli frue oni volis konstrui tramon, sed pro beleco de la avenuo la tramo "kaŝiĝis" sub la teron. La konstruado estis simpla: oni elfosis la teron, poste oni muntis la relojn sube kaj la elektran relon pli supre, oni faris la betonajn murojn, fine oni kovris la elfosaĵon. En la peronoj la muroj estas kovritaj per blankaj kaheloj, ankaŭ la tabulo estis farita el kaheloj. Komence super la ŝtuparejoj oni konstruis po unu dometojn (vidu la malsupran desegnaĵon), kiujn post jaroj oni malkonstruis. En 1941 plena Hungario ŝanĝis la trafikan direkton al la dekstra flanko, tamen la subtera tramo restis laŭ la maldekstra sistemo ĝis 1973. En 1970 ekfunkciis jam la vera metroo, tial ĉi tiu linio estis nomita jam metrolinio, ja ĝi trafikas sub la tero, pli precize sub la krusto. En 1973 kaj 1995 plenaj renovigaj laboroj okazis.

 Kontaktoj 
La pasaĝeroj havas trafikajn kontaktojn al aŭtobusoj kaj troleoj. Estas alirebla Pupteatro (Budapeŝto), Universitato Andrássy, Hungara Belarta Universitato.

 Vidu ankaŭ 
 Metroo de Budapeŝto
 Metrostacioj de Budapeŝto

 Fontoj 


Kategorio:Metrostacioj de Budapeŝto
Kategorio:Metrostacioj malfermitaj en 1896
Kategorio:1896 en Hungario